મુંબઇ: બિટકોઇન ક્રિપ્ટો કરન્સીનો ક્રેઝ સમગ્ર દુનિયામાં વધી રહ્યો છે. બે સપ્તાહથી બિટકોઇનના ભાવમાં જે રીતે ઉછાળો આવ્યો છે તેના કારણે યુવા વર્ગમાં ઇન્કવાયરી વધી છે, જોકે બિટકોઇનનાં રોકાણને સત્તાવાર માન્યતા નહીં હોવાના કારણે આરબીઆઇએ રોકાણકારોને સાવચેત કર્યો છે ત્યારે ‘બિટકોઇન’ અંગે સરકારની સ્થિતિ નક્કી કરવા નાણાં વિભાગે એક કમિટીની રચના કરી છે. આ કમિટી સરકારને સૂચનો અને ભલામણ કરશે.